Príloha č. 3

**Spôsob určenia ceny v ponuke** (Výkaz výmer)

* 1. **Predmetom zákazky** sú prípravné stavebné práce, ktoré je potrebné zrealizovať v predstihu, pred samotnou realizáciou stavby: „Obnova hradu Krásna Hôrka a revitalizácia bezprostredného okolia hradu“, ktoré sú v členení:

1. **Práce na hrade**
2. **Čistenie horného hradu, nádvorí a parkánu:**
3. **Odvodnenie 5. nádvoria, Sanácia vlhkých konštrukcií kaplnky**
4. **Odstraňovanie cementového škárovania a omietok z hradieb, úprava parkánu**
5. **Práce v podhradí -** **Odstránenie stavieb a objektov v podhradí**
   1. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v EUR (€, eur) prípadne podľa ekvivalentných príslušných právnych noriem platných v krajine sídla uchádzača. Navrhovaná zmluvná cena je cena maximálna za celý požadovaný predmet zákazky, t.j. súčet všetkých položiek výkazu výmer.
   2. Do ceny treba započítať všetky ekonomicky oprávnené náklady (vrátane vedľajších rozpočtových nákladov a nákladov na zariadenie staveniska) a primeraný zisk podľa § 2 a § 3 zákona č. 18/1996 Z. z. a § 3 vyhlášky MF SR č. 87/1996 Z. z prípadne podľa ekvivalentných príslušných právnych noriem platných v krajine sídla uchádzača. Cena za plnenie predmetu zmluvy je stanovená ako cena maximálna počas jej platnosti a musia v nej byť zahrnuté všetky náklady spojené s uskutočnením predmetu zákazky. **Všetky ceny a výpočty sa zaokrúhľujú na dve desatinné miesta.** Jednotkové ceny za predmet zákazky musia zahŕňať všetky náklady súvisiace s realizáciou predmetu tejto zákazky.
   3. Verejný obstarávateľ upozorňuje záujemcov, aby prípadné odkazy vo výkaze výmer a v dokumentácii, príp. v iných častiach podkladov k vyhotoveniu ponuky na obchodné meno, osobitné označenie výrobcu, výrobku alebo materiálu, ktorými sa identifikuje konkrétny výrobca, považovali iba za určenie parametrov porovnateľných výrobkov a materiálov a zároveň verejný obstarávateľ vyžaduje, aby parametre výrobkov (a ich ekvivalenty) boli dodržané na kvalitatívnej úrovni minimálne takej (a lepšej) ako je stanovené v týchto podkladoch. To znamená, že verejný obstarávateľ v zmysle ZoVO umožňuje v súťažnej ponuke naceniť ekvivalent výrobku, t. j. výrobok porovnateľný s tým, ktorý je uvedený v dokumentácii.
   4. Ak je uchádzač platiteľom dane z pridanej hodnoty (ďalej len „DPH“), navrhovanú cenu v ponuke uvedie v zložení (podľa výkaz položiek):
6. jednotková cena v EUR bez DPH,
7. položková cena v Eur bez DPH (za položku – jednotková cena vynásobená počtom merných jednotiek),
8. celková cena v EUR bez DPH za kompletnú dodávku predmetu zákazky,
9. sadzba DPH v %,
10. výška DPH v EUR,
11. celková cena v EUR bez DPH za kompletnú realizáciu predmetu zákazky.

DPH bude účtovaná v aktuálnej sadzbe podľa všeobecne záväzných právnych predpisov.

* 1. Ak uchádzač nie je platiteľom DPH v predloženej ponuke na túto skutočnosť verejného obstarávateľa upozorní a uvedie navrhovanú zmluvnú cenu bez DPH ako navrhovanú zmluvnú cenu celkom.
  2. Ak uchádzač **nie je platiteľom DPH v Slovenskej republike**, uvedie navrhovanú cenu podľa bodu 3 a na skutočnosť, že nie je platiteľom DPH v Slovenskej republike, je povinný upozorniť v ponuke. *Podľa § 69 ods. 3 zákona č. 222/2004 Z. z. o dani z pridanej hodnoty v znení neskorších predpisov sú zdaniteľná osoba a právnická osoba, ktorá nie je zdaniteľnou osobou a je registrovaná pre daň podľa § 7 povinné platiť daň pri službe dodanej zahraničnou osobou z iného členského štátu alebo zahraničnou osobou z tretieho štátu, ak je miesto dodania služby podľa § 15 ods. 1 v tuzemsku (Smernica Rady 2006/112/ES - tzv. „reverse charge“ mechanizmus*).
  3. Cenu predmetu zákazky je prípustné upraviť počas platnosti zmluvy len formou písomného dodatku k zmluve, v súlade s § 18 ZVO, v prípade preukázateľných zmien právnych predpisov ( ako sú napr. daňové zákony, colné zákony, vyhlášky, iné administratívne opatrenia štátu), ktoré môžu ovplyvniť cenu predmetu zákazky alebo požiadavky objednávateľa na zmenu použitej technológie, technického riešenia alebo v prípade zmeny projektu následkom výsledkov realizovaným priebežných výskumov a zistení počas realizácie stavby, ktoré by mali z následok zmenu rozsahu plnenia. Zmena dohodnutej ceny nemôže mať za následok zvyšovanie ceny plnenia alebo jeho časti v rozpore s príslušnými ustanoveniami § 18 ZVO alebo zmenu ekonomickej rovnováhy zmluvy v prospech úspešného uchádzača, s ktorým sa zmluva uzatvorila. (Viď ustanovenia kapitoly A.1 – Pokyny uchádzačov týchto SP, článok 34 – Zmena zmluvy počas jej trvania.
  4. Predmet zákazky bude financovaný formou bezhotovostného platobného styku, bez poskytnutia preddavku. Platba sa bude realizovať bezhotovostným platobným stykom na základe **mesačných čiastkových faktúr** a konečnej faktúry, ktorých prílohou budú súpisy skutočne vykonaných prác, odsúhlasené a potvrdené oprávnenými zástupcami zmluvných strán. Úhrada predložených faktúr za predmet zmluvy bude prebiehať bezhotovostným prevodom, v zmysle príslušných platných predpisov. Lehota splatnosti faktúr bude **30** dní od doručenia faktúry. Bližšie informácie sú uvedené v súťažných podkladoch časti B. 3 Obchodné podmienky.
  5. Faktúra musí obsahovať náležitosti podľa § 3a ods. 1 zákona č. 513/1991 Zb. Obchodného zákonníka v znení neskorších predpisov a podľa zákona č**.** 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude preberací protokol potvrdený oprávneným zástupcom uchádzača/zhotoviteľa a oprávneným zástupcom verejného obstarávateľa/objednávateľa, ktorí svojím podpisom potvrdia odovzdanie a prevzatie predmetu zákazky v súlade so zmluvou. V prípade, že faktúra nebude obsahovať predpísané náležitosti, verejný obstarávateľ/objednávateľ má právo vrátiť ju úspešnému uchádzačovi/zhotoviteľovi v lehote splatnosti na doplnenie a prepracovanie. V takomto prípade sa preruší lehota splatnosti a nová lehota splatnosti pre verejného obstarávateľa/objednávateľa začne plynúť doručením opravenej resp. novej faktúry verejnému obstarávateľovi-/objednávateľovi.
  6. Ak má úspešný uchádzač/zhotoviteľ sídlo v členskom štáte Európskej únie mimo územia Slovenskej republiky, faktúru vystaví v súlade s príslušnými predpismi záväznými v krajine sídla.
  7. **Výkaz výmer (zaokrúhľovanie na dve desatinné miesta): výkaz výmer je** výkazom jednotlivých položiek, ktoré je uchádzač povinný oceniť. Uchádzač uvádza vo výkaze výmer v stĺpci s názvom: „*Ponuka materiálov, výrobkov a konštrukcií uchádzača v položkách, kde je to uplatniteľné*“ aj výrobné označenia stavebných materiálov, výrobkov a konštrukcií uchádzača v položkách, kde je to uplatniteľné.
  8. Ak si realizácia vyžaduje, aby časť/časti trvalých stavebných prác naprojektoval zhotoviteľ (napr. technologické zariadenia), jednotkové sadzby a ceny v Ponukovom rozpočte zahrnú všetky tieto záväzky a náklady spojené so spracovaním projektu, zabezpečenia údajov a výkresov, osvedčení a pod.( ide o konštrukčné prvky, ktorých dielenská dokumentácia je nutná vzhľadom na potrebu zamerania skutočného stavu na základe vyhotovenia stavebnej konštrukcie – všetky oceľové konštrukcie, predpätá textilná membrána ).
  9. Uchádzač musí pri oceňovaní brať do úvahy aj náklady spojené s kompletizačnou činnosťou (vytyčovanie, koordinácia subdodávateľov, náklady na skúšky, náklady na projekt skutočného vyhotovenia, náklady spojené s odovzdávaním diela, atď.), prevádzkové vplyvy, inflačné vplyvy do doby predpokladaného ukončenia stavby atď. Uchádzať musí pri oceňovaní zohľadniť komplexné náklady na transport materiálu od miesta vykládky na miesto jeho zabudovania (miesto staveniska nie je prístupné bežnými dopravnými prostriedkami).
  10. V rámci oceňovania musí uchádzač oceniť všetko čo je uvedené vo výkaze výmer aj v prípade, že to nefiguruje ako samostatná položka.
  11. Ocenené Zadanie výkazu výmer (ponukový rozpočet) sa musí rovnať výslednej sume v tabuľke Rekapitulácia rozpočtu. Túto sumu bez DPH uvedie uchádzač do návrhu na plnenie kritérií podľa vzoru uvedeného v Tabuľke návrhu kritérií v týchto Súťažných podkladoch.
  12. Uchádzač spracuje svoj návrh na plnenie kritéria podľa Prílohy č.9 na hodnotenie ponúk, týchto súťažných podkladov a ktorý bude tvoriť súčasť zmluvy.